Jafnrétti er hugtak sem nær til margra þátta eins og aldurs , búsetu , fötlunar , kyns , kynhneigðar , litarháttar , lífsskoðana , menningar , stéttar , trúarbragða , tungumáls , ætternis og þjóðernis . Í Borgarbyggð eru sköpuð tækifæri fyrir alla til að þroskast á eigin forsendum , rækta hæfileika sína og lifa ábyrgu lífi í frjálsu samfélagi í anda umburðarlyndis og jafnréttis . Jafnréttismenntun felur meðal annars í sér gagnrýna skoðun á viðteknum hugmyndum í samfélaginu og stofnunum þess í því augnamiði að kenna börnum og ungmennum að greina kringumstæður og fordóma sem geta leitt til mismununar og forréttinda . Í skólastarfi þurfa allir að eiga hlut að málum og taka höndum saman um að skapa samfélag jafnréttis og réttlætis . Leggja ber áherslu á að bæði stúlkur og drengir eigi sem jafnasta og víðtækasta möguleika . Hvergi í skólastarfi , hvorki í inntaki né starfsháttum , mega vera hindranir í vegi annars hvors kynsins . Jafnréttisáætlun Borgarbyggðar byggir á lögum um jafna stöðu og jafnan rétt kvenna og karla nr. 10 / 2008 . Í áætluninni er kveðið á um að konum og körlum sem starfa hjá Borgarbyggð skulu greidd jöfn laun og skulu njóta sömu kjara fyrir sömu eða jafnverðmæt störf . Með jöfnum launum er átt við að laun skulu ákveðin á sama hátt fyrir konur og karla . Skulu þau viðmið sem lögð eru til grundvallar launaákvörðun ekki fela í sér kynjamismunun . Borgarbyggð hyggst öðlast vottun að undangenginni úttekt vottunaraðila á jafnlaunakerfi fyrirtækisins eða stofnunarinnar sem staðfestir að jafnlaunakerfið og framkvæmd þess uppfylli kröfur staðalsins ÍST 85 og verður vottunin endurnýjuð á þriggja ára fresti . Auk launajafnréttis er fjallað um laus störf , starfsþjálfun , endurmenntun og símenntun , samræmingu fjölskyldu - og atvinnulífs og hvernig stjórnsýsla og stjórnendur eiga að koma í veg fyrir kynbundið ofbeldi , kynbundna áreitni og kynferðislega áreitni í stofnunum Borgarbyggðar . Í áætluninni eru sett fram markmið og unnið að aðgerðum sem samræmast lögum um jafna stöðu og jafnan rétt kvenna og karla og tekur hún til stjórnerfis sveitarfélagsins , stofnana og starfsmanna þess . Jafnréttisáætlun Borgarbyggðar byggir einnig á heimsmarkmiðum Sameinuðu þjóðanna um jafnrétti kynjanna og aukinn jöfnuð og á launastefnu , jafnlaunastefnu og starfsmannastefnu Borgarbyggðar .